नागपुर। नवी मुम्बई में एक सरकारी जमीन सौदे में महाराष्ट्र के मुख्यमंत्री देवेंद्र फडणवीस का आशीर्वाद होने के कांग्रेस के आरोप के मुद्दे पर राज्य विधानसभा में हंगामा हुआ, जबकि मुख्यमंत्री ने आरोपों से इंकार किया। सत्तापक्ष के सदस्यों ने मुख्यमंत्री के खिलाफ आधारहीन आरोप लगाने के लिए विपक्ष से माफी की मांग की। यद्यपि कांग्रेस सदस्यों ने फडणवीस से इस्तीफा और प्रश्नकाल स्थगित करके जमीन सौदे के मुद्दे पर चर्चा करने की मांग की।